25.5.2023
FI
Euroopan unionin virallinen lehti
L 137/61
142.
Voidakseen päätellä, että tuki lisää TKI-toimintaa unionissa, komissio tarkastelee yrityksen toteuttaman TKItoiminnan nettolisäyksen lisäksi myös tuen vaikutusta TKI-menojen kokonaislisäykseen kyseisellä toimialalla, rajat ylittävän TKI-toiminnan lisääntymiseen unionissa sekä unionin aseman paranemiseen TKI-toiminnan osalta kansainvälisesti.
Komissio suhtautuu tukitoimenpiteisiin myönteisesti, jos niiden myönteisistä vaikutuksista aiotaan tehdä julkisesti saatavilla oleva jälkiarviointi.
3.2.6.2
Tu en myön t ei s ten j a ki e l t eis te n vai ku tu sten pu n ni tsem in en
143.
Lopuksi komissio vertaa tukitoimenpiteen havaittuja kielteisiä vaikutuksia kilpailun vääristymiseen ja jäsenvaltioiden väliseen kauppaan (ks. 3.2.1–3.2.5 kohta) suunnitellun tuen myönteisiin vaikutuksiin (ks. 3.2.6.1 kohta), joita sillä on kyseiseen taloudelliseen toimintaan ja unionin talouden tai yhteiskunnan kehitykseen tai molempiin.
Se katsoo tukitoimenpiteen soveltuvan sisämarkkinoille ainoastaan silloin, kun myönteiset vaikutukset ovat kielteisiä suuremmat.
144.
Jos ehdotetulla tukitoimenpiteellä ei puututa tarkoin määriteltyyn markkinoiden toimintapuutteeseen tarkoituk­ senmukaisesti ja oikeasuhteisesti, kilpailua vääristävät kielteiset vaikutukset ovat yleensä suuremmat kuin toimenpiteen myönteiset vaikutukset.
Tällöin komissio todennäköisesti päättelee, että ehdotettu tukitoimenpide ei sovellu sisämarkkinoille.
145.
Eräiden tukiohjelmamuotojen kokonaisvaikutuksen selvittämiseksi voidaan edellyttää jaksossa 4 tarkoitettua jälkiarviointia.
Komissio voi tällaisissa tapauksissa rajoittaa ohjelmien keston enintään neljään vuoteen.
Myöhemmin voidaan kuitenkin tehdä uusi ilmoitus ohjelmien voimassaolon jatkamiseksi.
4.
Arviointi
146.
Varmistaakseen, että kilpailun ja kaupan vääristyminen on rajallista, komissio voi edellyttää, että 147 kappaleessa tarkoitetuille tukiohjelmille tehdään jälkiarviointi.
Arvioinnit tehdään tukiohjelmille, joissa mahdollinen kilpailun vääristyminen on erityisen suurta, eli ne voivat uhata rajoittaa tai vääristää kilpailua merkittävästi, jos niiden täytäntöönpanoa ei tarkisteta hyvissä ajoin.
147.
Jälkiarviointeja saatetaan edellyttää tukiohjelmissa, joiden budjetti on suuri tai joihin sisältyy uusia ominaispiirteitä, tai kun on odotettavissa merkittäviä markkinoihin, teknologiaan tai sääntelyyn liittyviä muutoksia.
Arviointeja edellytetään joka tapauksessa ohjelmissa, joissa valtiontukibudjetti tai kirjatut menot ovat jonakin vuotena yli 150 miljoonaa euroa tai koko niiden keston aikana yli 750 miljoonaa euroa.
Viimeksi mainittu tarkoittaa ohjelman ja mahdollisten sitä edeltävien ohjelmien, joilla on vastaava tavoite ja maantieteellinen alue, yhdistettyä kestoa alkaen 1. tammikuuta 2022.
Ottaen huomioon arvioinnin tavoitteet ja sen, että vältetään kohtuuttoman hallinnollisen rasituksen kohdistuminen jäsenvaltioihin, jälkiarvioinnit ovat välttämättömiä vain silloin, kun tukiohjelman kokonaiskesto ylittää kolme vuotta alkaen 1. tammikuuta 2022.
148.
Jälkiarviointia koskevasta vaatimuksesta voidaan luopua niissä tukiohjelmissa, jotka seuraavat välittömästi ohjelmaa, jolla on ollut samanlainen tavoite ja maantieteellinen alue ja jolle on tehty arviointi, josta on laadittu lopullinen arviointiraportti komission hyväksymän arviointisuunnitelman mukaisesti ja josta ei ole saatu kielteisiä tuloksia.
Jos ohjelman lopullinen arviointiraportti ei ole hyväksytyn arviointisuunnitelman mukainen, ohjelma on keskeytettävä välittömästi.
149.
Arvioinnissa olisi pyrittävä tarkistamaan, onko tukiohjelman sisämarkkinoille soveltuvuuden taustalla olevat oletukset ja edellytykset täytetty, erityisesti tukitoimenpiteen välttämättömyys ja tehokkuus sen yleisten ja erityisten tavoitteiden perusteella.
Siinä olisi arvioitava myös ohjelman vaikutusta kilpailuun ja kauppaan.